Ғүмәров Әхмәт-Ясауи Әҙеһәм улы

Ғүмәров Әхмәт-Ясауи Әҙеһәм улы (; 17 (29) сентябрь) 1895 йыл — 8 декабрь 1937 йыл) — дәүләт эшмәкәре. Башҡорт АССР-ының эске эштәр буйынса халыҡ комиссары (1921—1922).

 Биографияһы 
Ғүмәров Әхмәт-Ясауи Әҙеһәм улы 1895 йылдың 17 (29) сентябрендә Өфө губернаһы Бәләбәй өйәҙе (хәҙерге Башҡортостан Республикаһы ) Иҫке Айыу ауылында тыуған. Шул уҡ ваҡытта башҡа сығанаҡтарға ярашлы, уның тыуған ере — Стәрлетамаҡ өйәҙенең Шәрәй ауылы тип күрһәтелгәнГумеров Ахмед-Ясавий Адигамович // Справочник по истории Коммунистической партии и Советского Союза 1898—1991 гг. Гумеров Ахмед-Ясавий Адигамович / Народные комиссары и министры внутренних дел Башкортостана. Официальный сайт МВД по Республике Башкортостан.. Милләте башҡортГумеров Ахмет-Ясави Адигамович / Книга памяти Республики Башкортостан..

Беренсе донъя һуғышында ҡатнаша, подпоручик, полк командиры була. Рәсәйҙәге Граждандар һуғышы осоронда большевиктар яғында була.

1921 йылдың ноябренән 1922 йылдың июленә тиклем — Башҡорт АССР-ының эске эштәр буйынса халыҡ комиссары.

1925 йылдан Бәләбәй кантоны прокуроры ярҙамсыһы була. Һуңыраҡ Башҡорт дәүләт нәшриәтендә тәржемәсе-мөхәррир булып эшләй.

1937 йылдың 27 июлендә респрессияға тарттырылып, ҡулға алына. 58-2, 58-7, 58-8, 58-10, 58-11 статьялары буйынса хөкөм ителә. 1937 йылдың 8 декабрендә атыла.

1956 йылдың июлендә аҡланған.

 Иҫкәрмәләр 

Категория:Башҡорт АССР-ының эске эштәр министрҙары
Категория:КПСС ағзалары
Категория:Башҡорт АССР-ы Халыҡ Комиссарҙары Советы ағзалары
Категория:СССР-ҙа репрессияланғандар
Категория:СССР-ҙа атылғандар
Категория:СССР-ҙа аҡланғандар
Категория:Беренсе донъя һуғышында ҡатнашыусылар (Рәсәй)
Категория:Рәсәйҙәге Граждандар һуғышында ҡатнашыусылар